NaiveNeuron/SloPal huggingface dataset:
Gyimesi, György, poslanec NR SR (2022-12-06):
Dajte, prosím, hlasovať o bode číslo 8.
Zmajkovičová, Renáta, podpredsedníčka NR SR (2012-05-09):
S faktickou poznámkou pán poslanec Hudacký.
Hrnčiar, Andrej, podpredseda NR SR (2018-03-13):
Chce zajať stanovisko spravodajca?
Bugár, Béla, podpredseda NR SR (2011-10-19):
Ďakujem. Otváram rozpravu. Do rozpravy sa písomne prihlásil jeden jediný poslanec pán poslanec Štefanec, predseda výboru. Nech sa páči.
Hudacký, Ján, poslanec NR SR (2015-03-18):
Ďakujem pekne, pani podpredsedníčka. Ja chcem poďakovať, samozrejme, pánovi Matovičovi za ten jeho vklad do nášho spoločného úsilia, tak ako tu bolo povedané, že poukazujeme na problém, ktorý sa tu tiahne už niekoľko rokov a nerieši sa. Ako viete dobre, ja som prvý zákon o subdodávateľoch dával už v roku 2012, čiže v podstate som vnímal tento problém veľmi ako akútny, ktorý tým, že sa nerieši, a tí subdodávatelia, teda tí skutoční malí podnikatelia a živnostníci majú potom vážne až sociálne problémy vo svojich rodinách. Je dobre, aby sme poukazovali na tento problém, aj keď vládni poslanci ako keby nepočuli a nevideli, čo sa deje okolo nich. Jednoducho sú tu, sú tu stovky až tisíce malých podnikateľov a živnostníkov, ktorí strádajú, ktorí v podstate, v podstate prichádzajú o všetko a nevidia vôbec budúcnosť v najbližšom období. Takže ja chcem poďakovať aj tomuto úsiliu. V každom prípade nechcem sa nejako jasne vyjadrovať k samotnej realizácii toho, aby prešli vlastne povedzme akcie takýchto podnikov, ktoré sú v reštrukturalizácii, na tých veriteľov, predovšetkým na tých malých podnikateľov a živnostníkov, neviem si to celkom po tej právnej stránke jasne vybaviť, ako by to mohlo byť realizované. V každom prípade je dobré, aby sme spájali to úsilie, aby sme poukazovali na tento problém. Ja takisto aj teraz na tejto schôdzi mám už po piatykrát zákon o ochrane subdodávateľov, samozrejme, modifikovaný, ďaleko lepšie precizovaný, tak dúfam, že spoločným úsilím sa podarí vytvoriť tlak taký, aby si už konečne aj vládni poslanci uvedomili vážnosť tejto situácie. Ďakujem.
Susko, Boris, poslanec NR SR (2022-04-29):
Ďakujem za slovo, pán predsedajúci. Pán poslanec Kamenický, veľmi správne si poukázal na to, akým spôsobom a z akého dôvodu bola nadkvalifikácia trestnej činnosti, ktorá, za ktorú je obvinený predseda najsilnejšej opozičnej strany Robert Fico a ja by som tu chcel doplniť, ale to nie je tá podstatná vec v našom rokovaní. To som chcel povedať. To nie je podstatná vec v našom rokovaní, pretože v našom rokovaní podstatnou vecou je, či je tu dôvod na väzobné stíhanie alebo nie. A keď si pozriete žiadosť Generálnej prokuratúry o vydanie súhlasu Národnej rady so vzatím do väzby, tak sa dočítate na 22 stranách tejto žiadosti jednu jedinú vetu, ktorá definuje dôvody, pre ktoré by mal byť poslanec Národnej rady vzatý do väzby, teda pre ktoré by mu nemalo byť umožnené vykonávať svoj poslanecký mandát. A tá jedna veta hovorí, že problematickým je pôsobenie na osoby v procesnom postavení svedkov, ktorým cestou týchto verejných vyhlásení otvorene alebo menej otvorene odkazuje svoje postoje a názory a tak na nich pôsobí. Čo je to, prosím vás pekne, za nezmysel? Toto je dôvod kolúznej väzby? Že niekto bude na tlačových konferenciách niekomu prezentovať svoje názory a tým na neho pôsobiť? Veď dôvody na väzbu musia byť konkrétne a jasne dané. To nemôže byť takto všeobecne napísané. A zopakoval by som znova, lebo znova a znova sa tu zo strany koaličných poslancov objavujú vyjadrenia, vyhlásenia, že my rozhodujeme o tom, že či je Robert Fico obyčajným človekom alebo nadčlovekom. Ale to, prosím vás pekne, nie je pravda. O tomto my vôbec nerozhodujeme.
Šeliga, Juraj, podpredseda NR SR (2021-02-24):
Pán poslanec Dobeš.
Kolesík, Andrej, poslanec NR SR (2013-11-27):
Ďakujem, pani predsedajúca. Úlohou spravodajcu je zhodnotiť rozpravu. Ja len k posledným dvom vystupujúcim rečníkom, ktorí tu položili veľa otázok. Páni, ja žasnem, veď prečítajte si návrh marketingovej stratégie Slovenskej agentúry pre cestovný ruch na roky 2014 až 2020. Všetko to, o čom ste tu rozprávali, o čom veľa z vás nemá ani šajnu, je tam napísané. Ja ako člen rady agentúry SACR som sa jej podrobne venoval, môžeme si spolu vzadu na káve o tom veľa povedať. Ale jednoducho nerozprávajte o tom, čo ste ani len nečítali. Pán Hraško, veľa dobrých vecí ste povedali a veľa z tých vecí je použitých práve v tejto marketingovej stratégii. Treba si to len a len prečítať a nie postaviť sa a rozprávať to, čo vám slina na jazyk prinesie. Ďakujem veľmi pekne.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-02-10):
Ja môžem iba vyjadriť porozumenie pre tú konštatáciu a zároveň aj podporu pre hľadanie primeranej aj modernej odpovede. Parlament to potrebuje. Ďakujem pekne.
Dostál, Ondrej, poslanec NR SR (2017-03-28):
Pán poslanec Blanár, odhalili ste ma, prezentoval som svoje právne názory, neprezentoval som vaše právne názory. Myslel som, že je to normálne, že keď niekto vyslovuje svoj názor, tak vyslovuje svoj názor, nevyslovuje opačné názory, to je teda hlboký postreh. A skutočnosť, že SMER je mentálne pokračovateľom HZDS, je, myslím, všeobecne známa. Ja som to povedal len tak mimochodom, len som sa od toho odpichol, a teda prekvapuje ma, že niekoho na tom niečo prekvapuje. Spochybňovanie riešenia, s ktorým dlhodobo, roky prichádzali strany napravo od stredu v minulosti aj dnes, argumentom, že bolo to zlé, lebo nedošlo k zrušeniu amnestií, je krajne cynické od predstaviteľa strany, ktorá celý čas tie amnestie, zrušenie amnestií blokovalo. Keby kedykoľvek poslanci SMER-u, keď sa hlasovalo o ústavnom zákone o zrušení amnestií, zahlasovali za, amnestie by boli už dávno zrušené. Je to len a len vaša zodpovednosť! (Potlesk.)
Laššáková, Jana, podpredsedníčka NR SR (2015-12-01):
Pán poslanec Lipšic.
Blanár, Juraj, podpredseda NR SR (2021-11-05):
Ďakujem, pani spravodajkyňa. Otváram rozpravu. Nedostal som žiadnu písomnú prihlášku do rozpravy. Dávam možnosť teraz ústne sa prihlásiť. Pani poslankyňa Halgašová. Ak nikto viac, uzatváram možnosť prihlásiť sa do rozpravy. Pani poslankyňa Jarmila Halgašová má slovo. Nech sa páči.
Šeliga, Juraj, podpredseda NR SR (2020-07-24):
Pán poslanec Kéry.
Ďuriš Nicholsonová, Lucia, podpredsedníčka NR SR (2019-02-07):
Dve faktické poznámky na vaše vystúpenie. Končím možnosť prihlásiť sa. Pán poslanec Tomáš.
Zmajkovičová, Renáta, podpredsedníčka NR SR (2012-06-20):
Pán poslanec Raši.
Laurenčík, Milan, podpredseda NR SR (2022-02-23):
Prepáčte, ešte medzi tým, jak ste rozprával, keďže ste bol dlhšie, tak je na vás jedna faktická poznámka. Pán poslanec Milan Kuriak, nech sa páči.
Paška, Pavol, predseda NR SR (2013-03-21):
Pani poslankyňa Mezenská.
M. Hort, podpredseda NR SR: (2009-12-02):
Otváram rozpravu. Nedostal som žiadnu písomnú prihlášku do rozpravy, a preto sa pýtam, kto sa hlási ústne. Neevidujem nikoho z poslancov ani poslankýň, a preto vyhlasujem rozpravu za skončenú. A prerušujem rokovanie o tomto bode programu, taktiež budeme hlasovať o 11.00 hodine. No a pristúpime k tretiemu návrhu vládneho zákona, ktorý predkladá pán minister životného prostredia. Ide o vládny návrh zákona o ochrane pred povodňami . Návrh máte ako tlač 1229 a spoločná správa výborov je pod tlačou 1229a. Pán minister, nech sa páči.
Hrušovský, Pavol, podpredseda NR SR (2011-06-17):
Pán predseda, nediskutujte s pánmi poslancami, ale ak chcete, odpovedajte na...
A. Bobrík, poslanec: (2007-11-30):
Ja v informatizácie nie som taký špecialita celospoločenský, ale tiež som na úrovni samosprávy zakladal prvé informačné systému v roku 1991 a dodnes sa mi podarilo v dvoch väčších mestách informačný systém komplexný, ktorý zabezpečuje komplexné služby v rámci týchto úradov. Viem, čo to je, viem, čo je to budovať, robil som aj verejné súťaže na to, aby sa vybral objektívne a naozaj dobrý, dobrý dodávateľ, ktorý mi aj dobré služby robí. Záleží na tom, akú zmluvu máme uzavretú. To je dôležité, tam sú veci. A to, čo sa deje u nás, samozrejme, je len na to, aby sa tam zvýšili prostriedky. Ďakujem.
Jurinová, Erika, podpredsedníčka NR SR (2015-12-15):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Viliama Novotného na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Návrh zákona má parlamentnú tlač 1815. Návrh na jeho pridelenie na prerokovanie výborom je v rozhodnutí č. 1820. Dávam slovo pánovi poslancovi Novotnému, aby návrh zákona uviedol. (Rokovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1815.)
Verešová, Anna, poslankyňa NR SR (2018-09-13):
Ďakujem. K pánu poslancovi Blanárovi, to nie je môj výrok, tak to; Slovenská akadémia vied v minulom roku robila prieskum a z ich výstupov je jasné a zrejmé bolo, že, a to citujem, že najohrozenejšou vekovou skupinou z hľadiska príjmovej chudoby sú deti vo veku do 18 rokov. Takže Slovenská akadémia vied. Ďakujem teda, že ste sa takto stotožnili s týmto pozmeňujúcim návrhom a ešte raz chcem poďakovať hlavne teda aj kolegovi europoslancovi Branislavovi Škripekovi, ktorý sa o to, vlastne zabezpečil to, že takéto nové syntetické drogy budú zakázané v celej Únii. Ďakujem.
B. Bugár, podpredseda NR SR: (2004-06-24):
(Hlasovanie.) Prítomných 137 poslancov, za návrh 121, proti 1, zdržalo sa 14, nehlasoval 1. Konštatujem, že návrh bol prijatý. Nech sa páči.
Paška, Pavol, predseda NR SR (2013-05-31):
Chcete reagovať, pán poslanec Mihál? Nie. Vyhlasujem rozpravu za skončenú. Pán navrhovateľ.
K. Sárközy, poslankyňa: (2009-03-11):
No ale ja tú otázku položím inak. Ja mám veriť ministerstvu práce, sociálnych vecí a rodiny alebo tejto sume, ktorú tu máme teraz? Pretože takú istú sumu, 0,047 %, ako ste uviedli vy, navrhovalo do vlády ministerstvo práce, sociálnych vecí a rodiny. Tak preto teraz pani ministerka tu behá, pretože je to pre ňu tvrdý oriešok, tak by som asi povedala, že ministerka mieni, vláda mení, nemôžem teraz povedať, že pán premiér, pretože teraz vláda to zmenila. A môžeme tu rozprávať o iných veciach, ktoré sú v tom zákone. Ja vystúpim a spýtam sa pani ministerky, no nebude mi odpovedať, ale teraz ten tvrdý oriešok ste postavili, položili na stôl, pán poslanec Kužma – teraz komu máme veriť? Ministerka stojí za tým, s čím išla do vlády, alebo sa stotožňuje s tými výpočtami, ktoré má ministerstvo financií. No ale ja ako opozičný poslanec a poslankyňa, ktorá tu zastupujem viac ako 100-tisíc ľudí, ktorí sú v druhom pilieri, by som aj rada vedela, či tie prepočty, ktoré dáva Národná banka Slovenska, sú dôveryhodné. Pretože myslím si, že o tomto tu teraz rokujeme a ešte sme sa na výbore dopočuli aj to, no tak keď krachujú DSS-ky, tak nech krachnú. No áno, ale to treba povedať ľuďom, že to týmto chcem dosiahnuť. Ďakujem.
Heger, Eduard, predseda vlády SR (2021-12-02):
Odpoveď je, že som sa tak nevyjadril. To len pre správnosť výrokov.
Laššáková, Jana, podpredsedníčka NR SR (2012-10-25):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Simon, Mičovský, Huba, Hlina. Končím možnosť, pán poslanec Záhumenský. Končím možnosť prihlásiť sa do rozpravy ústne. Nech sa páči, pán poslanec Simon.
Šimko, Igor, poslanec NR SR (2024-02-09):
Ďakujem, pán predsedajúci. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov v znení zákona č. 309/2023 Z. z., tlač 103. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Šuca, Peter, poslanec NR SR (2018-06-13):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Ježík, Jozef, poslanec NR SR (2019-12-05):
Pán predsedajúci, v rozprave k uvedeného návrhu ústavného zákona nevystúpil nikto. Keďže neboli podané žiadne pozmeňujúce ani doplňujúce návrhy, pristúpime k tretiemu čítaniu ihneď. Otvorte, prosím, rozpravu.
Marosz, Ján, poslanec NR SR (2016-10-27):
Vážený pán predsedajúci, panie poslankyne, páni poslanci, v rozprave k uvedenému návrhu zákona vystúpil jeden poslanec, nebol podaný žiaden procedurálny návrh, žiaden návrh na zmenu alebo doplnenie. Prosím, aby ste dali hlasovať o tom, že Národná rada prerokuje návrh zákona v druhom čítaní.
Danko, Andrej, predseda NR SR (2019-02-05):
Poprosím zapnúť pána poslanca, aby sa nerozčuľoval. Ale je pult okej?
I. Štefanec, poslanec: (2006-12-07):
Pán poslanec Jarjabek povedal, že pán Ivan Mikloš mal v scenári 3,8 mld. Ja sa mu chcem poďakovať za to, že to spomenul, lebo potvrdil, že keby nebola na Slovensku táto vláda, ktorá je pri moci v súčasnosti, tak vlastne by kultúra dostala viac, lebo v súčasnosti ten rozpočet je 3,1 mld. Ďakujem pekne.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 139, za 125, 10 sa zdržali, 4 nehlasovali. Návrh sme schválili. Ďalej.
T. Cabaj, podpredseda NR SR: (2009-10-15):
Slovo má pán poslanec Pavol Minárik.
Pellegrini, Peter, predseda NR SR (2015-11-25):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 138 poslancov, za hlasovalo 83, zdržalo sa 55. Konštatujem, že sme schválili vládny návrh novely zákona č. 362/2011 Z. z. o liekoch. Pán poslanec Ježík uvedie hlasovanie o bode 56 schváleného programu, ktorým je druhé čítanie o vládnom návrhu zákona o výrobe, označovaní a predaji tabakových výrobkov (tlač 1711). Nech sa páči. (Hlasovanie o vládnom návrhu zákona o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov , tlač 1711.)
Laššáková, Jana, podpredsedníčka NR SR (2012-12-11):
Ďakujem pekne. Konštatujem, že Národná rada v tajnom hlasovaní nezvolila Vladimíra Klimeša za predsedu Najvyššieho kontrolného úradu. Budeme pokračovať teraz v rozprave o vládnom návrhu zákona o štátnom rozpočte na rok 2013 . Do rozpravy je prihlásený pán poslanec Matovič. Nie je v sále. Pán poslanec Hraško, nech sa páči, máte slovo.
Jarjabek, Dušan, poslanec NR SR (2020-10-13):
Ďakujem pekne za slovo, pán predsedajúci. Pani poslankyňa, priznávam, že ste hovorili veľmi zaujímavo, máte pravdu aj v jednej veci. To očkovanie keby, to očkovanie prichádza vo veľmi, veľmi zlej situácii, veľmi nešťastnej a neštandardnej situácii, inak by sme sa na to očkovanie pozerali, keby prišlo pred rokom bez korony, inak sa na neho pozeráme teraz. Ale je tu stále ten § 48 nešťastný, ktorý hovorí o povinnom očkovaní. No v prípade, že ozaj by toto bolo schválené tak, ako je to navrhnuté, táto zmena v praxi môže znamenať, že úrad verejného zdravia alebo regionálny úrad verejného zdravia by nadobudol právomoc nariaďovať očkovanie, teda nariaďovať opatrenie, ktoré zasahuje do integrity občana, ktorého právom je rozhodovať o svojom zdraví, o aplikácii medikamentov či liečebných postupov. Celá spoločnosť čaká na nejaké sérum záchranné, ktoré má vyriešiť tento celosvetový problém, a pritom žiadny lekár v súčasnosti nevie, čo to sérum bude obsahovať. To je, to je ten najväčší problém tohto povinného očkovania, ktoré vy v tejto chvíli, neviem, či zastávate, alebo nezastávate. Opäť nešťastná situácia a hlavne, ktorá je spojená s jednou absolútnou nedôverou v spoločnosti v súčasnú vládu (reakcie z pléna), absolútnou nedôverou... (Zaznenie gongu. Prerušenie vystúpenia predsedajúcim.)
Grečková, Lea, poslankyňa NR SR (2014-03-20):
Pán predseda, dajte, prosím, hlasovať o návrhu pána poslanca Hlinu.
Kollár, Boris, predseda NR SR (2022-03-22):
Prerušujem schôdzu na päť minút. (Krátka pauza.) A vy to chcete dokončiť pred hlasovaním? Rozumiem, pochopil som. Ja som myslel, že chcete pripraviť niečo ešte. Dobre, tak sa ospravedlňujem. Je všeobecný súhlas na to, aby... (Nesúhlasná reakcia pléna, predsedajúci zdvihol služobný telefón.) S ďalším procedurálnym pán poslanec Šipoš.
Suja, Miroslav, poslanec NR SR (2021-05-14):
Ďakujem za slovo. Ďakujem svojmu kolegovi Edovi Kočišovi za jeho vyjadrenie. Rád by som podotkol, že ako on už poukázal, že, vážení kolegovia, útoky na predkladateľku musia mať nejaké svoje hranice. A ak tu idú kolegovia zo SaS-ky vykrikovať na ňu, poslanci, aby nebrechala, tak ja si myslím, že toto je za čiarou, ide o vašu vlastnú kolegyňu, ktorá tu povedala alebo predložila vládny návrh zákona, ktorým chce pomôcť ľuďom. A ja si myslím, že je ďaleko za čiarou teraz tu na ňu vykrikovať, že nebreš. (Prerušenie vystúpenia predsedajúcim.)
P. Frešo, poslanec: (2008-04-01):
A chcel by som nadviazať na tú časť, kde hovorila o tom, že je ťažké prinútiť vládu zákonom, aby naozaj mala vôľu transparentne a efektívne nakladať s finančnými prostriedkami. V tomto prípade som aj ja veľmi sklamaný, že pán predkladateľ nespomenul žiadny z týchto dôvodov ani nenaznačil, že by mal záujem tento zákon riešiť súčasné kauzy, ktorými je spoločnosť traumatizovaná. A práve naopak, som znepokojený aj tou časťou, ktorá hovorí o utajovaných skutočnostiach. A myslím si, že by bolo aj na základe tohto prejavu pani kolegyne Žitňanskej správne, keby vláda prostredníctvom pána predkladateľa zaujala k tomu stanovisko a navrhla, akým spôsobom či už táto novela alebo iný druh jej klamania bude predchádzať podobným kauzám, nakoľko podľa môjho názoru je správne, aby sme transparentným prístupom predchádzali podobným kauzám a nespoliehali sa len na represiu a už vôbec sa nespoliehali na to, že veci vyriešime len v rámci zákonov. Je to naozaj o postoji vlády k nakladaniu s prostriedkami, ktoré má zverené, a o zodpovednosti voči tomuto parlamentu. A nemala by vláda samotná len čakať, či parlament alebo resp. opozícia navrhnú riešenia tejto situácie, a sama by mala iniciatívne tomu predchádzať. Ďakujem pekne.
Laurenčík, Milan, podpredseda NR SR (2022-05-05):
V rozprave teraz vystúpi pán poslanec Milan Mazurek a pripraví sa pán poslanec Peter Pellegrini. Nech sa páči.
Hrušovský, Pavol, podpredseda NR SR (2010-12-08):
Hlasujeme o návrhu prerokovať zákon v treťom čítaní . (Hlasovanie.) 140 prítomných, 78 za návrh, 2 proti, 58 sa zdržalo, 2 nehlasovali. Návrh sme schválili. Otváram rozpravu. Do rozpravy sa nehlási nik z prítomných poslancov. Vyhlasujem rozpravu za skončenú. Pristúpime k hlasovaniu o vládnom návrhu zákona ako celku so schválenými pozmeňovacími návrhmi s odporúčaním gestorského výboru, pán spoločný spravodajca...
P. Paška, predseda NR SR: (2007-10-18):
(Hlasovanie.) 136 prítomných, 62 za, 12 proti, 61 sa zdržalo, 1 nehlasoval. Tento návrh sme nepostúpili do druhého čítania. Pán poslanec Matejička uvedie ako spravodajca z výboru pre obranu a bezpečnosť hlasovanie v prvom čítaní o návrhu poslankyne Národnej rady Jany Laššákovej na vydanie zákona, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (tlač 445).
B. Bugár, podpredseda NR SR: (2002-05-24):
Teraz dávam slovo podpredsedovi výboru pre zdravotníctvo pánovi poslancovi Barnabásovi Ferkóovi. Prosím ho, aby podal informáciu o výsledku prerokovania tohto materiálu vo výbore. Nech sa páči. B. Ferkó, poslanec: Ďakujem pekne. Vážený pán predsedajúci, vážený pán minister, kolegyne, kolegovia, dovoľte, aby som predniesol správu Výboru Národnej rady Slovenskej republiky pre zdravotníctvo o prerokovaní správy ministra zdravotníctva o konkrétnych protikorupčných opatreniach na ministerstve zdravotníctva. Predseda Národnej rady Slovenskej republiky rozhodnutím č. 1753 z 3. mája 2002 pridelil správu ministra zdravotníctva na prerokovanie výboru pre zdravotníctvo s termínom do 14. júna 2002. Výbor prerokoval správu ministra zdravotníctva dňa 22. mája 2002 a svojím uznesením č. 267 zobral správu na vedomie a odporučil Národnej rade správu vziať na vedomie a konštatoval, že žiadne pozmeňujúce a doplňujúce návrhy k správe v stanovenej lehote neboli predložené. Výbor súčasne poveril mňa, aby som predniesol správu o výsledku prerokovania správy, ako i návrh na uznesenie Národnej rady Slovenskej republiky. Skončil som, pán predsedajúci. Otvorte rozpravu.
Drdul, Dominik, poslanec NR SR (2022-03-16):
Rád by som avizoval hlasovanie dnes o sedemnástej.
Hrnčiar, Andrej, podpredseda NR SR (2019-02-06):
Pán poslanec Baránik.
Blanár, Juraj, podpredseda NR SR (2022-09-21):
Vážená pani poslankyňa, vážení páni poslanci, budeme spoločne pokračovať v popoludňajšom rokovaní tretieho dňa 72. schôdze Národnej rady Slovenskej republiky, a to prvým čítaním o návrhu poslancov Petra Kremského a Milana Vetráka na vydanie zákona, ktorým sa mení a dopĺňa, ktorým, pardon, sa dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov. Tento návrh zákona je pod parlamentnou tlačou 1131 a návrh na pridelenie výborom je v rozhodnutí 1179. Udeľujem teraz slovo jednému zo spolupredkladateľov pánovi poslancovi Petrovi Kremskému, aby tento návrh zákona v pléne uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Petra Kremského a Milana Vetráka na vydanie zákona, ktorým sa dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1131.)
B. Bugár, podpredseda NR SR: (2005-12-15):
D. Bollová, poslankyňa: Áno? Ďakujem veľmi pekne. Takže ešte raz, kolegyne, kolegovia, pán minister, nebudem opakovať, čo som sa pýtala, pretože z textu to bude zrejmé. Vyjadrili ste sa, pán minister, v relácii na TA3, kde sme boli spolu, že chcete dať možnosť študovať deťom robotníkov a roľníkov, nie ja som to povedala. Netreba ma preto poúčať, že roľník, farmár je podnikateľ. A čo je roľník, pracovník poľnohospodárskeho družstva, napríklad, pán minister? Aj my, t. j. komunistická strana dávno vystupujeme s názorom, že dnešné spoločenské triedy nezodpovedajú starej klasickej kategorizácii. Nerobte z nás svojimi primitívnymi vyjadreniami analfabetov. Po vašom vyjadrení som mala dojem v tej televízii, že považujete počet vysokoškolákov z radov robotníkov a roľníkov, ako ste uviedli, za nedostatočný, a preto im chcete pomôcť získať vzdelanie spoplatnením školstva. Ďalej v odpovedi uvádzate, že triedne zloženie študentov sledoval minulý režim a v prvom rade umožňoval štúdium deťom členov komunistickej strany. Pýtam sa vás, pán minister, aj vaši rodičia boli členmi Komunistickej strany Československa? Ak nie, ako ste teda vyštudovali? Ako vyštudovali ostatní členovia vlády, ktorí tvrdia, že nikdy v strane neboli? Podobne celé koaličné zoskupenie poslancov Národnej rady a veľká väčšina kolegov poslancov a poslankýň. Len, prosím vás, neodpovedzte, že ste nemohli u nás študovať, lebo vám to komunisti nedovolili, a preto ste študovali v zahraničí. Musela by som položiť otázku, ako je možné, že ste sa v časoch totality dostali na zahraničné vysoké školy? Teraz konkrétne úplne k vašej odpovedi. Napísali ste mi, že nemáte vedomosti o tom, ani sa to nesleduje, či študujú deti robotníkov a roľníkov a podobne. Ale zároveň ste uviedli takúto vec, že Ústav informácií a prognóz školstva, neviem, koľko je tam zamestnancov a čím sa zapodieva, vypracúva analýzu týkajúcu sa sociálneho postavenia študentov denného štúdia vysokých škôl v Slovenskej republike. Mám taký dojem, že ak takýto ústav existuje a vypracúva nejaké analýzy, nepochybne musí vychádzať zo skúmania sociálneho prostredia, z ktorého študenti pochádzajú, ak sa analýza týka sociálneho postavenia študentov. Domnievam sa, že odpovedať na moju otázku nebolo zložité, ak by ste totiž boli ochotný sa k predmetnej otázke vyjadriť, respektíve zaujať stanovisko. S vašou odpoveďou, pán minister, nie som spokojná. Považujem ju za nekompetentnú a neserióznu. Chcela som len vedieť, prečo ste v tej televízii použili taký vzletný výrok, že chcete pomôcť študentom z radov robotníkov a roľníkov, a ukazuje sa, že vy ani neviete, či takí nejakí vôbec na školách sú. Napriek tomuto, pán minister, želám vám pokojné Vianoce. Ďakujem za pozornosť.
Sulík, Richard, predseda NR SR (2011-03-25):
Nech sa páči.
B. Bugár, podpredseda NR SR: (2006-04-20):
Ak áno, vyhlasujem tajné hlasovanie za skončené. Prerušujem rokovanie, budeme pokračovať o 14.00 hodine hodinou otázok. Potom budú interpelácie. Dobrú chuť vám prajem. (Prerušenie rokovania o 11.52 hodine.) (Pokračovanie rokovania o 14.02 hodine.) Druhý deň rokovania 61. schôdze Národnej rady Slovenskej republiky 20. apríla 2006 o 14.02 hodine
Blanár, Juraj, podpredseda NR SR (2022-05-04):
Takže hlasovanie o tomto bode bude o jedenástej zajtra. Prerušujem rokovanie o tomto bode programu. Ďakujem obom za prednesenie návrhu aj spravodajskej informácie. A budeme pokračovať ďalším bodom programu, ktorým je druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov . Tento návrh je pod parlamentnou tlačou 933 a spoločná správa k tomuto návrhu je 933a. Za skupinu poslancov tento návrh prednesie predseda výboru pre vzdelávanie pán Richard Vašečka, ktorému udeľujem slovo.
Tankó, Viliam, poslanec NR SR (2023-12-19):
Čo ma, čo ma tak trápi alebo možno aj mrzí je to, že toto ministerstvo športu vlastne vôbec nespomína to duševné zdravie tých športovcov, aj keď ako to je dôležité, aby tí ľudia, tí mladí proste to duševné zdravie mali v poriadku, aby sme predchádzali nežiaducim negatívnym javom v športe. Nikto sa tejto téme nechce venovať a ja si myslím, že tá investícia na každej úrovni v tejto téme by bola vítaná, by bola prínosom a náš šport by to určite pozdvihol na vyššiu úroveň. Ako som už hovoril, by sme tu mohli tých medailistov vytvárať viac a viac, lebo týmto smerom, akým aktuálne ideme, smerujeme, strácame tých medailistov a o pár rokov už nebudeme mať tu koho oceňovať, na koho byť hrdí. Skúsme tú mládež podporiť už v ranom veku, skúsme ich zabezpečiť, nájsť tie talenty už v školskom prostredí, však tam práve tie deti rozvíjajú svoj talent alebo objavia svoj talent, lebo tam sa stretávajú najčastejšie so športom, tam majú prístup k športu a my tie prostriedky musíme zabezpečiť, aby mal každé dieťa dostupné. Ďakujem. (Potlesk.)
Marček, Peter, poslanec NR SR (2019-02-06):
Pán Matovič, vy sa stávate mojím najobľúbenejším poslancom. Už ste preskočili aj pani Nicholsonovú. Vy keď si nabudúce nebudete dávať pozor, tak si myslím, že nebudem vás nazývať pán Matovič, ale chrapúň Matovič, pretože niekoľkokrát som vás prosil, že keď ma oslovujete, povedzte pán Marček, buďte taký dobrý. A čo sa týka vašeho charakteru, tak ja som väčšieho, a teraz to poviem tak z plnej puse, hajzlíka, ako ste vy, nevidel. Lebo vy hovoríte o tom navýšení platov, celý váš klub, jak to tu bolo povedané, hlasoval „za“. To je prvá vec. Druhá vec, vy hovoríte o tom, že by mali podnikať poslanci a tak robiť. Ja som za. Nenavýšme tie platy, ale nech môžem podnikať. Ja som podnikal v energetike, mal som plat 5-tisíc mesačne a išiel som sem. Neprotestoval som, že nie sú vyššie platy. Ale je to dôstojné pre poslancov Národnej rady? Robme iné. Nekradnime! Nekradnime, tak ako vy kradnete. Jak ste okradol tento štát o dane, či to bolo pri prevoze vašich tlačiarenských strojov, či to bolo 600 km, ktoré pán kolega už spomínal, alebo... Vy ste proste chrapúň. Hovoríte o tých bavorákoch. Vy nemáte... Alebo drahých vozoch. Vy nemáte BMW sedmičku, ktorá kúri, ktorá má takisto kúrenie sedadiel? Alebo vy tam kúrite nejakou pieckou s drevom? Ja som ho videl na bavoráku. Alebo máte Land Rover? Alebo máte obidve možno. A potom ešte k jednému, 16 miliónov dostanete od štátu, od občanov na chod strany. A pritom to rozhodnete len vy, chrapúň jeden, vy jediný. Vy si robíte s tými peniazmi, čo chcete. Možno ešte váš bratranec Viskupič, ktorý teraz možno niekde tam okráda v Trnavskom kraji, a vaša sesternica Juriniová v Žilinskom... (Prerušenie vystúpenia časomerom.)
Hort, Milan, podpredseda NR SR (2011-09-14):
Ďakujem pekne. Otváram rozpravu k tomuto bodu. Nedostal som žiadnu písomnú prihlášku a tak sa pýtam, kto sa chce prihlásiť ústne? Nikto. Vyhlasujem rozpravu za skončenú. Prerušujem rokovanie aj o tomto bode. A teraz pristúpime k Správe výboru pre obranu a bezpečnosť o stave použitia informačno-technických prostriedkov za I. polrok 2011 . Správa je pod tlačou 447. Dávam slovo poverenému členovi tohto výboru poslancovi Jánovi Richterovi a prosím ho, aby správu uviedol. Chcem poďakovať pánovi ministrovi financií za jeho seriál vládnych návrhov. Dávam teraz slovo pánovi Richterovi. Nech sa páči.
Figeľ, Ján, podpredseda NR SR (2015-11-19):
Na vystúpenie pána ministra je jedna faktická. Nech sa páči, Martin Poliačik.
P. Hrušovský, predseda NR SR: (2004-12-01):
Pán spoločný spravodajca, chcete sa vyjadriť? Nie. Prerušujem rokovanie o tomto bode programu. Prosím teraz pána ministra práce, sociálnych vecí a rodiny Ľudovíta Kaníka, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov . Návrh prerokúvame ako tlač 887, spoločnú správu výborov máte ako tlač 887a. Nech sa páči, pán minister, máte slovo.
Šeliga, Juraj, podpredseda NR SR (2020-12-04):
Pán Lehotský, pán Tomáš, choďte si to vysvetliť mimo sálu! (Reakcie z pléna.) Pán Kotleba, nech sa páči.
Laššáková, Jana, podpredsedníčka NR SR (2014-11-10):
S reakciou pán poslanec Chren, nech sa páči.
S. Janiš, poslanec: (2009-02-05):
Včera večer aj dnes tu bola dlhá vecná a poučná diskusia k návrhu zákona o ochrane pred zneužívaním alkoholických nápojov z dielne kolegýň pani Tóthovej a pani Muškovej. Môžeme debatovať o účinnosti tohto zákona v praxi, aká bude, ale ja chápem túto novelu ako krok k tomu, že v tej situácii, ktorá dnes je, je potrebné niečo  robiť. Nenechať tento problém tak, nenechať ho nepovšimnutý. A v tomto smere je každý krok v boji proti zneužívaniu alkoholických nápojov dobrý. Každý krôčik, každý krok je dobrý. Náš návrh Tomáša Galbavého a mňa – návrh o zákaze reklamy na alkohol je tiež jedným z krokov v boji proti zneužívaniu alkoholu. Jedným z krokov. Náš návrh je o ochrane hlavne mladistvých. Náš návrh dotvára alebo je časťou tej skladačky boja proti alkoholu a snahy ochrániť od alkoholu hlavne mladistvých, lebo reklama nie je o ničom inom, len o upútaní pozornosti na výrobok, v tomto prípade na alkohol s cieľom tento alkohol predať. A keď sa ten alkohol predá, tak sa ten alkohol aj vypije. Reklama na alkohol, tak ako dnes ju dovoľuje naša legislatíva, nie je o ničom inom, len o navádzaní na kupovanie a pitie alkoholu. A, bohužiaľ, najzraniteľnejšia vrstva spoločnosti je spoločnosť mladých ľudí. Tu neobstojí ani fakt tých, ktorým táto novela nevyhovuje, že reklamovaný alkohol je alkohol značkový, reklamovaný alkohol je väčšinou alkohol veľmi drahý a cenovo nedostupný. Podstatné ale na tejto reklame je to, že sa predáva alkohol, že sa reklamuje alkohol. A je úplne jedno, či stojí sto korún, alebo tisíc korún. Podstatné na tomto je to, že reklamy alkoholu, alkohol na nás, a prepáčte za výraz, čumí z bilbordov po celom Slovensku, z tlače, z médií 24 hodín denne. Ak sa obmedzí reklama, a ak obmedzíme nástrahy alkoholu, možno budeme musieť prijímať oveľa menej represívnych opatrení, ktoré riešia už len následky toho, čo sa stalo. Obmedzenie reklamy naokolo vnímame ako prevenciu. Tak ako zákon o ochrane pred zneužívaním alkoholických nápojov od pani Tóthovej a pani Muškovej, tak aj naša novela o obmedzeniach reklamy na alkohol idú ruka v ruke. Ony sa v podstate dopĺňajú. A ak na tejto schôdzi Národnej rady pridáme ešte a podporíme ešte zákon z dielne vlády, z dielne ministra zdravotníctva, takzvaný nefajčiarsky zákon, tak sme pre spoločnosť a hlavne pre mladú generáciu niečo urobili. Ďakujem.
P. Hrušovský, predseda NR SR: (2005-05-24):
(Hlasovanie.) 139 prítomných, 33 za, 35 proti, 71 sa zdržalo. Neschválili sme body 1 a 2 časti jeden pozmeňujúceho návrhu pána poslanca Abelovského.
Pellegrini, Peter, podpredseda NR SR (2020-09-02):
S reakciou na faktické pán poslanec Blanár.
Pellegrini, Peter, predseda NR SR (2015-06-23):
Ďakujem veľmi pekne. Otváram všeobecnú rozpravu, Konštatujem, že som nedostal žiadnu písomnú prihlášku do rozpravy. Pýtam sa, kto sa teraz hlási do rozpravy ústne? Pán poslanec Beblavý. Končím možnosť prihlásiť sa do rozpravy. Nech sa páči, pán poslanec, máte slovo.
Blanár, Juraj, podpredseda NR SR (2023-02-14):
Na vaše vystúpenie dve faktické poznámky. Pán poslanec Stanislav Mizík ako prvý.
Čepček, Martin, poslanec NR SR (2022-12-01):
Ďakujem pekne, pán predsedajúci. V mene troch poslaneckých klubov – OĽANO, SME RODINA a SMER – žiadam o presunutie tlače 1158 na ďalšiu riadnu schôdzu. Ďakujem.
K. Sárközy, poslankyňa: (2007-11-30):
Hovoríte o tom, koľko ministerstvo práce, sociálnych vecí a rodiny vynaloží na sociálne veci, koľko vynaloží na rodinnú politiku, ale nehovoríte o tom, že už druhý rok nevalorizujete rodinné prídavky. Hovoríte o tom, koľko ušetrilo ministerstvo, ale nehovoríte o tom, že v budúcoročnom rozpočte na  aktívnu politiku trhu práce je o 1 mld. korún menej. Hovoríte o tom, že dávate vianočné príspevky dôchodcom, ale nehovoríte o tom, že tieto vianočné príspevky nedostávajú tí, ktorí to najviac potrebujú, a to sú tí, ktorí poberajú pozostalostné dôchodky, vdovy, vdovci a siroty, pretože podľa vyjadrenia vlády títo neparticipujú na systéme. Hovoríte o tom, že prvé dieťa dostáva príspevok 25-tisíc korún, ale pre vás už nie je dôležité druhé, tretie alebo štvrté dieťa. Takže s rodinnou politikou nerobíte takmer nič. Hovoríte o tom, že všetko robíte len pre dobro ľudí, ale práve aj tieto fakty, ktoré som uviedla, hovoria o tom, že skutek utek. Ďakujem.
J. Halecký, poslanec: (2007-10-29):
Na reakciu pani Belásovej chcem povedať, že skutočne to rokovanie bolo veľmi korektné. A môžem povedať, že pred rokovaním dnešným nie sú žiadne stresy, nie sú žiadne naháňačky, pretože všetko je dôkladné, včas a v riadnom predstihu pripravené. Išlo o dosť zložité body aj mechanizmy, ktoré bolo potrebné zapracovať do tejto novely, ale, ako vidíte, nejaké zháňanie podpisov alebo dodatočne dávanie pozmeňujúcich návrhov neexistuje. A vieme už, dá sa povedať, vypracovať aj taký štýl práce, aby sme aj v ďalšom období pracovali kvalitnejšie. Viem, že aj Slovenská národná strana prispela svojím dielom k týmto pozmeňujúcim návrhom, a preto verím, že aj hlasovanie ich poslancov bude za túto novelu. Ďakujem.
Petráš, Vladislav, poslanec NR SR (2015-09-18):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Klus, Martin, podpredseda NR SR (2019-12-03):
S reakciou na faktické poznámky, nech sa páči, pán poslanec Viskupič.
Blaha, Ľuboš, podpredseda NR SR (2023-12-13):
Na faktické poznámky bude reagovať pán poslanec Štefan Kišš.
B. Bugár, podpredseda NR SR: (2001-10-04):
V. Oberhauser, poslanec: Ďakujem. Pán predsedajúci, vážené panie poslankyne, páni poslanci, Slovensko má naozaj množstvo vážnych problémov a je obdivuhodné, že vláda tak pružne zareagovala, keď ide o peniaze bankárov, a tak málo si všíma, keď ľudí vyhadzujú z bytov na ulicu, keď ľudia nemajú robotu, a ďalších plno vážnych vecí, s ktorými sa ľudia trápia. Vtedy nepríde žiadna pružná reakcia. Keď ide o peniaze bankárov, tak si div nejdú zlomiť nohy. A to, čo tu bolo povedané, je nehoráznosť. Na Najvyššom súde sa rozhoduje v senáte, rozhoduje skupina 3 – 5 sudcov. Takže nehovorte, že niekto si tam niečo vymyslel. Bolo to rozhodnutie orgánu, ktorý je plnoprávny na to, aby vyniesol takýto rozsudok. A keď ten nález bol taký a vláda tak pružne zareagovala, tak len dokázala, že tí sudcovia mali pravdu. Keby neboli mali pravdu hľadali by ste iné opravné prostriedky a neboli by ste bežali so zmenou znenia zákona do parlamentu. Takže vy ste len potvrdili, že sudcovia na Najvyššom súde vyniesli správny rozsudok. Ďakujem.
Kollár, Boris, predseda NR SR (2020-03-24):
Ďakujem. S jednou faktickou poznámkou máme prihlásenú... Peter, sa rozhodni, čo chceš. Pani poslankyňa Zemanová, nech sa páči. S jednou faktickou poznámkou vystúpi pani poslankyňa Zemanová.
Grendel, Gábor, podpredseda NR SR (2023-03-21):
Otváram všeobecnú rozpravu, do ktorej som opäť nedostal písomnú prihlášku. Pýtam sa, či sa chce niekto prihlásiť ústne do rozpravy. Konštatujem, že nie, vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa? Takisto nie. Prerušujem rokovanie o tomto bode programu. Ďalším bodom je prvé čítanie o návrhu poslancov Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 85/2005 o politických stranách a politických hnutiach. Návrh zákona má tlač 1501, návrh na jeho pridelenie na prerokovanie výborom je v rozhodnutí č. 1567. Dávam slovo opäť pánovi poslancovi Tomášovi Tarabovi, aby návrh zákona uviedol. (Rokovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach , tlač 1501.)
Hrnčiar, Andrej, podpredseda NR SR (2017-02-14):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.
Gašpar, Tibor, podpredseda NR SR (2024-09-20):
Ďakujem spravodajkyni. Otváram rozpravu. Do rozpravy som dostal tri písomné prihlášky za kluby politických strán v poradí: Sloboda a Solidarita pani poslankyňa Kolíková, Progresívne Slovensko pán poslanec Vančo a politická strana SLOVENSKO Gábor Grendel. Prvé udeľujem slovo pani poslankyni Kolíkovej. Nech sa páči.
Fico, Robert, predseda vlády SR (2017-09-07):
Súhlasím s pánom poslancom Kvorkom, že Slovensko je krajina, ktorá je jedna z najproeurópskejších. Ak sa pozrieme na rôzne vyhodnotenia, tak sme tretia najproeurópskejšia krajina po Nemecku a po Španielsku, kedy podiel občanov, ktorí sa pozitívne hlásia k Európskej únii, je vyšší ako 70 %. Čiže naši ľudia inštinktívne cítia, že to je dobrá vec. Vedia to, pretože máme s tým dobré skúsenosti. Možno je aj to dobré, že dlhodobo sa tu nevyvinula žiadna politická garnitúra, ktorá by išla proti európskym cieľom. Mrzí ma však, že sa objavujú teraz hlasy predovšetkým zo strany Sloboda a Solidarita, že ten ťah na Nemecko a Francúzsko nie je správny, že vraj Nemecko a Francúzsko sú nejaké okresné ligy. No pre mňa to okresná liga nie je. Ak máme označovať krajiny, ako je Nemecko a Francúzsko, ktoré majú záujem spolupracovať so Slovenskom v automobilovom priemysle, v energetike, kde pravdepodobne dialóg bude pokračovať vo vyššej kvalite, za okresnú ligu, tak potom to je nepochopenie reality európskej a svetovej a je mi veľmi ľúto. A ja chcem, aby verejnosť na Slovensku vedela, že tu je časť politickej garnitúry na Slovensku, teraz chcem hovoriť predovšetkým za vládnu koalíciu, ktorá hovorí jednoznačne, tento vlak nám nesmie ujsť, a pritom sľubujem, že každé jedno rozhodnutie, ktoré budeme musieť prijímať v tomto duchu, budeme vážiť na laboratórnych váhach, pretože nie všetko nám môže vyhovovať. Ale rovnako si myslím, že bude platiť aj to, že nás nebudú nútiť do vecí, ktoré by nás poškodzovali. Hoci to môže byť niekedy veľmi náročné. Ak druhá časť politického spektra hovorí, že treba ísť od Nemecka a Francúzska späť a treba sa tlačiť ku Grécku, no, nech sa páči, tak tam choďte! Ale my hovoríme za vládnu koalíciu, tu je perspektíva Slovenskej republiky, na túto perspektívu sa v rámci možností budeme absolútne sústreďovať. Ďakujem pekne.
Laurenčík, Milan, podpredseda NR SR (2021-02-05):
Pokračujte, pán poslanec.
Kotleba, Marek, poslanec NR SR (2021-09-22):
Ďakujem za slovo. Treba si uvedomiť to, že vakcinačná lobby má toho najlepšieho obchodného zástupcu na svete práve na Slovensku, pretože minister Lengvarský minule vystupoval a obhajoval tieto vakcíny. Aj sám otvorene povedal o tom, ako im výrobca vakcín určuje, koľko dávok majú dať. A je to absolútne bez nejakého skúmania, pretože tu bola prvá dávka, druhá dávka, tretia dávka. Koľko ich potom bude? Štyri, päť, desať, dvadsať, donekonečna to bude? Čiže toto je naozaj neskutočné, čo sa tu deje. A hlavne za všetky tie vakcíny, ktoré si tí ľudia dobrovoľne alebo nedobrovoľne dajú pichnúť, nie je nikto zodpovedný. Ale aj keby zodpovedný bol samotný výrobca, tak ten život tým ľuďom žiadne peniaze nevrátia, tie postihnutia im to nenavráti. A hlavne treba si uvedomiť to, že ak teraz niekto povie, že môžu očkovať deti od piatich rokov, a rodič toto dopustí, tak neviem, ako si to mám vysvetliť. Či už tí rodičia sú takí ohlúpení z tejto celej propagandy, alebo už ako sa im budú vyhrážať. Ja len poprosím naozaj všetkých rodičov, ktorí toto sledujú alebo ich to zaujíma, tento problém, aby si naozaj veľmi dobre rozmysleli, či toto dopustia. Ak už to dopustia na sebe, to je ich osobná vec, ale nech uchránia aspoň svoje deti voči takýmto neovereným vakcínam, za ktoré nikto nie je zodpovedný. A keby aj zodpovedný bol, to zdravie to už nikomu nevráti.
P. Hrušovský, predseda NR SR: (2004-03-11):
(Hlasovanie.) 135 prítomných, 134 za návrh, 1 nehlasoval. Schválili sme uvedené body zo spoločnej správy. Ďalší návrh. R. Vavrík, poslanec: Pán predseda, poprosím, aby ste dali hlasovať o pozmeňujúcom návrhu č. 3 zo spoločnej správy, ktorý gestorský výbor odporúča neschváliť.
Ďuriš Nicholsonová, Lucia, podpredsedníčka NR SR (2018-05-24):
Ďakujem pekne. Pán poslanec Fecko, veľmi dobre si to vypointoval tým, že si prečítal ten list dnes už odvolaného zamestnanca VÚPOP-u, lebo je naozaj neuveriteľné na jednej strane to množstvo dôkazov, a hovorím dôkazov, lebo to vyplýva aj zo správy NKÚ vo vzťahu k Pôdohospodárskej platobnej agentúre, že jednoducho Pôdohospodárska platobná agentúra dávala dotácie tam, kde ich dávať nemala. Konalo sa to v rozpore so zákonom. Upozornila na to, upozornilo na to NKÚ a pred dvoma rokmi už na to upozornil samotnú pani ministerku, ktorá nekonala, ale v momente, keď tieto škandály vyplávajú na povrch, musí sa niekto odvolať a okamžite sú odvolaní dlhoroční pracovníci VÚPOP-u, ktorí v tomto boli úplne nevinne. Ale ja viem, že tí ľudia disponujú zaujímavými informáciami a podľa mňa je iba otázka času, kedy vyjdú s pravdou von, prečo boli odvolaní, prečo je VÚPOP škandalizovaný. A ja som tiež počula z rôznych zdrojov, že práve išlo o to aj tým presunom VÚPOP-u, aby sa dokonale zahladili všetky stopy. Problém ale je, že tí ľudia sú medzi nami, tí ľudia si pamätajú a tí ľudia tie dôkazy majú. Tá ďalšia vec, ktorá sa týka reštituentov, ja sa tomu chcem venovať v mojom ďalšom vystúpení, pravdepodobne v ústnej rozprave, áno, máš pravdu, päťtisíc ľudí je jednoducho odsúvaných niekoľko desiatok rokov v niektorých prípadoch, niekde pätnásť rokov, ale len do momentu, kým si nenajmú sprostredkovateľa, ktorého splnomocnia. A to je zopár mien. Potom už idú, už ide vybavovanie reštitúcií zázračne rýchlo, doslova do niekoľkých dní. Problém je, že tá vzácna pôda, ktorá je vypodpisovaná Slovenským pozemkovým fondom ako náhradná pôda v rámci reštitúcií, častokrát skončí úplne niekde inde ako u tých reštituentov. Končí u zvučných podnikateľov, zvučných mien súkromných spoločností, čím vzniká aj obrovská škoda štá... (Prerušenie vystúpenia časomerom.)
B. Bugár, podpredseda NR SR: (2005-11-08):
(Hlasovanie.) Prítomných 143, za 132, hlasovania sa zdržalo 10, nehlasoval 1. Vládny návrh zákona sme schválili. Teraz prosím pána poslanca Pavla Minárika, aby uviedol hlasovania k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z. o majetku vyšších územných celkov v znení zákona č. 521/2003 Z. z. , ktorý prerokúvame ako tlač 1243. Nech sa páči.
Sárközy, Irén, poslankyňa NR SR (2018-12-04):
Ďakujem. Len hlasovanie navrhujem dneska o 17.00 hod. Ďakujem pekne.
Danko, Andrej, podpredseda NR SR (2024-01-18):
Pán Pročko má pravdu, ospravedlňujem sa, v sále som sám zavádzal zákaz telefonovania a vzadu za stenou, áno... veď som sa, pán Pročko, ospravedlňujem sa vám. Dobre? Osobitne vám sa ospravedlňujem. (Potlesk.) Keď niečo požadujem od poslancov, nemal by som to urobiť. Takže priznávam svoju chybu, dobre? Pán poslanec Grendel.
Šefčík, Marek, poslanec NR SR (2023-06-27):
Ďakujem pekne, tak len krátko. Vy ste tu obvinili Milana Vetráka z toho, že povedal niečo, ale vy ste si to prekrútili, on to určite takto nepovedal, ale dobre, účel svätí prostriedky asi. Čo sa týka toho ustanovenia, ktoré tam je, viem, že sme sa rozprávali na ministerstve financií aj o tom, ako sa to bude dokazovať, áno, tam boli tie, boli spomínané daňové priznania, ale neviem, nebudem sa tu hrať na právnika, akým presne spôsobom oni to vyprecizovali spoločne s Milanom Vetrákom. Nie je tu, keď máte skutočne záujem zistiť to, tak, tak Milana Vetráka určite stretnete aj na chodbách a opýtate sa ho to. Ja vám na to kvalifikovane, skutočne ako nie právnik, neviem odpovedať.
Náhlik, Peter, poslanec NR SR (2018-05-16):
Ďakujem. Ešte mám tretí.
Danko, Andrej, predseda NR SR (2018-06-21):
S reakciou pán poslanec Jarjabek.
Blaha, Ľuboš, podpredseda NR SR (2024-05-15):
Pán poslanec Jozef Hajko.
Laurenčík, Milan, podpredseda NR SR (2021-06-17):
(Povedané súbežne s rečníkom.) Pán poslanec, procedurálny návrh...
Ďurica, Ondrej, poslanec NR SR (2023-06-27):
Pán Kuriak, bol som na odchode, ale som si vás chcel vypočuť, pretože už z vašich faktických som čo-to pochytil a postrehol a mal som jednu takú myšlienku, ktorú vám chcem teraz povedať úplne verejne a napriamo. Vy ste sa prebudil teraz ako aktivista a poslanec, ktorý sa ide biť za práva detí a myslím v súvislosti s touto témou, ktorú tu preberáme. A ja sa vás chcem naozaj pýtať, vy ste vôbec nevedeli, s kým idete do vlády alebo s kým vstupujete do politiky? Ten program a tá DNA SaS-ky alebo strany ZA ĽUDÍ a Progresívneho Slovenska a všetkých tých postáv, ktoré dnes sú aj súčasťou tohto parlamentu a s vami tvorili vládnu koalíciu, vy ste ich nepoznali? Vy ste nevedeli, že s nimi idete robiť vládu? A vďaka tomu, vďaka tomu, že ste súčasťou tej vlády tu dnes tá téma musí byť, pretože tie veci sa posunuli tak ďaleko, že tu dnes musí byť návrh, ktorý tomu zabráni alebo to sčasti stopne, alebo eliminuje, alebo zastaví? A ja to hovorím vám, ale apelujem aj na ostatných kolegov vašich, ktorým záleží na týchto otázkach a ktorí sa rovnako s úžasom pozerajú, kde sme sa dostali a čo tu musíme dnes schvaľovať a aké legislatívne návrhy, úpravy na ochranu detí, aké úplne normálne veci, ktoré by nás pred rokmi ani len nenapadli, tu dnes musíme rokovať, ako sa za ne musíme biť. Či vážne alebo úsmevne, alebo krkolomne, ale každý z nás tu nejakú tú vetu k tomu povie. Ale vy ste naozaj nevedeli, že s týmito ľuďmi, s ktorými ste sa rozhodli ísť do vlády, toto budete, nie vy priamo ako Kuriak, ale ako ďalší kolegovia alebo, alebo celá tá vláda presadzovať? Že takýmto, takýmto smerom sa budete uberať? Veď to bolo od začiatku jasné, mali ste tých ľudí poznať. Myslíte, že Stančík bol iný pred dvomi alebo tromi rokmi, alebo pred piatimi? Veď ste vedeli s kým idete, alebo ste to nevedeli.